ཁོས་རང་གི་བུ་མོ་གནས་ལ་འགྲོ་དུས་བུ་མོའི་རྫོངས་པ་ཡིན་ཟེར་ནས་གཡུ་བྱུར་ཕྲེང་ཐག་བཅོ་བརྒྱད་དང་དམངས་སྒོར་ཁྲི་ལྔ།དྲེལ་རྟ་བཞི།ནོར་ལུག་ཉིས་བརྒྱ་བཅས་གསེར་དངུལ་གྱི་རྒྱན་ཆ་མང་པོ་ཞིག་ཨ་རིག་ལྕགས་ཐར་ཚང་ལ་བག་མའི་རྫོངས་པར་བྱིན་པ་དང་།བུ་མོ་གནས་ལ་སོང་བའི་ལོ་གསུམ་བཞིའི་རིང་ལ།ཁྱོ་གས་ཆང་འཐུང་བ་དང་།ཤོ་རྒྱག་པ།སྒོ་ཟོག་བཙོང་བ།རྒྱན་ཆ་བརྐུ་བ་སོགས་ཀྱི་ལས་སྣ་ཚོགས་བསྒྲུབས་པར་ཁྱོ་ཤུག་ཟུང་གི་བརྩེ་དུངས་ལ་ཆག་གྲུམ་ཤོར་ཏེ་བཟའ་འཐོར་མི་བྱེད་ཀ་མེད་བྱུང་།ཨ་རིག་ལྕགས་ཐར་ཚང་གི་ཁོའི་བུ་དང་མནའ་མ་གཉིས་བཟའ་འཐོར་བྱེད་དགོས་ཚེ་བག་མའི་རྫོངས་པ་ནི་ཨ་ཞང་ཚང་གིས་ངེད་ཨ་རིག་ཚང་ལ་བྱིན་པའི་རྒྱུ་ནོར་དང་རྫོངས་པ་ཡིན་པས།མནའ་མའི་རྫོངས་པ་ལས་སྐར་གང་ཡང་ཕྱིར་མི་སྟེར་བའི་དམ་བཅའ་བཞགསྤྱིར་བཤད་ན།རྒྱུ་ནོར་འདི་དག་ཁྱོ་ཤུག་ཟུང་གིས་གཉེན་སྒྲིག་ཐོ་འགོད་མ་བྱས་པར་སོ་མ་གནས་ལ་འགྲིམས་པའི་བུ་མོར་བྱིན་པའི་རྫོངས་པ་ཡིན་ལ་ཁོ་བཟའ་ཟླ་གཉིས་ཀྱི་ཐུན་མོང་གིས་གསོག་པའི་རྒྱུན་ནོར་མིན།རང་རྒྱལ་གྱི་བཅའ་ཁྲིམས་ཁྲོད་དུ་ཁྱོ་ཤུག་སྒེར་ལ་དབང་བའི་རྒྱུ་ནོར་དང་ཁྱོ་ཤུག་ཐུན་མོང་ལ་དབང་བའི་རྒྱུ་ནོར་ཐད་ལ་ཐག་བཅད་ག་འདྲ་ཡོད་དམ།